Σε περίπτωση απεργίας, θα ενημερώσουμε όλους τους επιβάτες των οποίων ο προγραμματισμένος απόπλους είναι την ημέρα της απεργίας, αμέσως μόλις οι λιμενικές αρχές προβούν σε επίσημη ανακοίνωση. Φυσικά η αναστολή των δρομολογίων λόγω απεργίας είναι κάτι που δεν είναι δική μας ευθύνη και δεν μπορούμε να το ελέγξουμε. Ωστόσο, είμαστε πάντα πρόθυμοι να βοηθήσουμε και να κατευθύνουμε τους επιβάτες καθώς και να λύσουμε κάθε απορία τους.
Σε αντίστοιχη περίπτωση σας συμβουλεύουμε:
Εάν έχετε ήδη παραλάβει τα εισιτήριά σας, τότε πρέπει να επιστραφούν ώστε να πραγματοποιηθεί η διαδικασία επιστροφής χρημάτων.
Να μην παραλάβετε τα εισιτήριά σας, εάν δεν τα έχετε παραλάβει, ειδικά αν επιθυμείτε να τα ακυρώσετε. Η παραλαβή των εισιτηρίων επιβραδύνει τη διαδικασία επιστροφής χρημάτων αφού η πολιτική των ακτοπλοϊκών εταιρειών απαιτεί να επιστραφούν τα εκτυπωμένα εισιτήρια ώστε να γίνει η επιστροφή χρημάτων.
Αν έχετε τη δυνατότητα να αλλάξετε την ημερομηνία ταξιδιού σας, συνιστούμε να ψάξετε για ένα δρομολόγιο πριν την προγραμματισμένη ημέρα απεργίας, αφού τα δρομολόγια των επόμενων της απεργίας ημερών συνήθως επηρεάζονται από τον γενικότερο επαναπρογραμματισμό.